
RAPORT

privind aprobarea condițiilor de asociere a Orașului Deta prin Consiliul Local al orașului Deta cu Județul Timiș prin Consiliul Județean Timiș în vederea realizării în comun a obiectivului de investiție de interes public „AMENAJAREA ZONEI CENTRALE CALEA VICTORIEI ȘI STRADA ÎNFRĂȚIRII ÎN ORAȘUL DETA”.
Prin Hotărârea Consiliului local al orașului Deta nr. 16/19.02.2026 s-a aprobat asocierea orașului Deta prin Consiliul Local al orașului Deta, cu Județul Timiș prin Consiliul Județean Timiș în vederea realizării în comun a obiectivului de investiție de interes public „AMENAJAREA ZONEI CENTRALE CALEA VICTORIEI ȘI STRADA ÎNFRĂȚIRII ÎN ORAȘUL DETA”.

Proiectul vizează reabilitarea urbanistică a zonei centrale a orașului Deta, respectiv Str.  Victoriei și strada Înfrățirii. 

Strada (Calea) Victoriei - Sector 1 Zonă cu trotuare propuse, parcări, trotuare, piste pentru biciclete. Pe sectorul vizat se propune amenajarea unor trotuare pentru îmbunătățirea condițiilor de circulație pentru locuitorii din zonă. Îmbrăcămintea aleilor pietonale va fi din pavaj, încadrat cu borduri. Se propune de asemenea dispunerea de rigole carosabile pentru degajarea apei pluviale și amenajarea de parcări pentru locuitorii blocurilor aflate în zonă. Se vor amenaja piste pentru biciclete, accese la proprietăți, locuri de joacă și zone verzi.

Strada Înfrățirii - Sector 2 Zonă cu trotuare propuse, parcări, trotuare, piste pentru biciclete. Pe sectorul vizat se propune amenajarea unor trotuare pentru îmbunătățirea condițiilor de circulație pentru locuitorii din zonă. Îmbrăcămintea aleilor pietonale va fi din pavaj, încadrat cu borduri. Se propune de asemenea dispunerea de rigole carosabile pentru degajarea apei pluviale și amenajarea de parcări pentru locuitorii blocurilor aflate în zonă. Se vor amenaja piste pentru biciclete, accese la proprietăți, locuri de joacă și zone verzi.

Strada (Calea) Victoriei - Sector 3 Zonă complet pietonală cu zone de promenadă, piațete, pergole, mobilier urban (bănci, coșuri de gunoi, stâlpi de iluminat). Pe acest sector se propune închiderea circulației auto între străzile Ștefan cel Mare și Mihai Eminescu și transformarea acestui tronson în zonă pietonală. Accesul auto în această zonă va fi restricționat și permis doar mașinilor de intervenție, aprovizionare și riveranilor, conform unui program.

Prin Hotărârea nr. 74/25.03.2026 Consiliului Județean Timiș a aprobat asocierea Județului Timiș prin Consiliul Județean Timiș cu Unitățile Administrativ Teritoriale prin Consiliile Locale din județul Timiș în vederea realizării în comun a unor obiective de interes public, inclusiv cu Orașul Deta pentru realizarea investiției „AMENAJAREA ZONEI CENTRALE CALEA VICTORIEI ȘI STRADA ÎNFRĂȚIRII ÎN ORAȘUL DETA”.

Asocierea cu Consiliul Județean Timiș are ca scop asigurarea resurselor financiare necesare implementării obiectivului de investiție de interes public, urmând ca să se stabilească prin acest proiect condițiile de asociere, sens în care propun spre aprobare proiectul de hotărâre privind aprobarea condițiilor de asociere a Orașului Deta prin Consiliul Local al orașului Deta cu Județul Timiș prin Consiliul Județean Timiș în vederea realizării în comun a obiectivului de investiție de interes public „AMENAJAREA ZONEI CENTRALE CALEA VICTORIEI ȘI STRADA ÎNFRĂȚIRII ÎN ORAȘUL DETA”.

